Diari Oficial de la Generalitat Valenciana


Sumari del DOGV 6948, del 22-01-2013 (2013/410)

Subhasta per a l'alienació de l'aprofitament de fusta, biomassa, caça, pastures i altres en forests d'utilitat pública de la província de València propietat de la Generalitat Valenciana.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6948

Data del DOGV
:   22-01-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/410


Data del document
:   19-12-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Subhasta

Descriptors 

:   * contracte administratiu

Subhasta per a l'alienació de l'aprofitament de fusta, biomassa, caça, pastures i altres en forests d'utilitat pública de la província de València propietat de la Generalitat Valenciana. [2013/410]  
1. Objecte de l'anunci  
Subhasta per a l'alienació de l'aprofitament de fusta, biomassa, caça, pastures i altres en forests d'utilitat pública de la província de València propietat de la Generalitat Valenciana, que figuren en l'annex III, gestionades per la Conselleria d'Infraestructures, Territori i Medi Ambient, per mitjà de la Llei 43/2003, de 21 de novembre, de la Forest, i la Llei 3/1993, de 9 de desembre, Forestal de la Comunitat Valenciana, corresponent al pla per a l'any 2013 i següents.   
2. Entitat adjudicatària  
Conselleria d'Infraestructures, Territori i Medi Ambient. Direcció Territorial de València. Gregori Gea, 27. 46580 València.  
3. Tramitació, procediment i forma d'adjudicació  
Es farà d'acord amb els principis de publicitat, objectivitat, imparcialitat i transparència, així com de concurrència competitiva, arreplegats en l'article 15.5 de la Llei 43/2003, de la Forest, per mitjà d'una subhasta a l'alça del cànon anual. El preu mínim de taxació anual és el que figura en l'annex III.  
4. Cànon anual  
El cànon anual es fa efectiu per mitjà de la presentació, per part de l'adjudicatari, d'un projecte d'ordenació i els projectes de gestió dels aprofitaments respectius de cada forest, per tal que l'aprove la Direcció General de Medi Natural, i executar-lo després, d'acord amb l'article 12.2 de la Llei 3/1993, de 9 de desembre, Forestal de la Comunitat Valenciana, modificat per la Llei 16/2010, de 27 de desembre, de Mesures Fiscals, de Gestió Administrativa i Financera i d'Organització de la Generalitat. El cànon varia periòdicament segons la valoració dels aprofitaments establida en els projectes d'ordenació i gestió aprovats.   
  
5. Duració  
El termini d'aprofitament de les forests d'utilitat pública que figuren en l'annex III i, per tant, de la concessió, és de vint (20) anys.  
  
6. Condiciones generals de l'aprofitament  
Les subhastes s'adjudiquen i regixen d'acord amb el que disposa el capítol IV del títol III de la Llei 43/2003, de la Forest, quant al contingut bàsic, i els articles 30 i següents de la Llei 3/1993, de 9 de desembre, Forestal de la Comunitat Valenciana, així com el capítol IV del títol IV del Decret 98/1995, que aprova el Reglament Forestal.  
  
Així mateix, s'apliquen el Plec General de Condicions Facultatives pel qual es regix l'execució dels aprofitaments en les forests, publicat en el Butlletí Oficial de la Província de 5 de juliol de 1975, i el Decret 485/1962, de 22 de febrer, pel qual s'aprova el Reglament Forestal.   
  
7. Condiciones especials de l'aprofitament  
Els aprofitaments licitats s'han d'ajustar a les condicions que establixen els plecs de condicions tecnicofacultatives fixats per la Direcció Territorial de València de la Conselleria d'Infraestructures, Territori i Medi Ambient, que estan a disposició de les persones interessades en la seu de la direcció territorial, tot això segons el que establixen en matèria de contractes del sector públic el Reial Decret Legislatiu 3/2011, de 14 de novembre, que aprova el text refós de la Llei de Contractes del Sector Públic, i, en matèria forestal, la Llei 43/2003, de 21 de novembre, modificada per la Llei 10/2006, de 20 d'abril, de la Forest; la Llei 3/1993, de 9 de desembre, Forestal de la Comunitat Valenciana, i el Decret 98/1995, que aprova el Reglament de la Llei Forestal, i la Llei 14/2003, de 10 d'abril, de Patrimoni de la Generalitat.  
  
Els aprofitaments licitats es regulen en els plans d'ordenació de recursos forestals i s'han d'ajustar al que establisquen el projecte d'ordenació i el pla de gestió dels aprofitaments de cada forest, aprovats per la Direcció General de Medi Natural o la Direcció Territorial de València.  
Així mateix, es regixen pel que disposa el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals que s'ha d'observar en l'execució d'obres i treballs que es facen en terreny forestal o en els voltants.  
8. Capacitat del licitador  
Només estan capacitades les persones naturals o jurídiques, espanyoles o estrangeres, que tinguen plena capacitat d'obrar, no estiguen sotmeses a la prohibició de contractar d'acord amb els articles 60 i concordants del Reial Decret Legislatiu 3/2011, de 14 de novembre, que aprova el text refós de la Llei de Contractes del Sector Públic, acrediten la solvència econòmica, financera i tècnica o professional i es troben ben classificats.  
Per a això, han d'aportar el justificant d'haver constituït el depòsit provisional equivalent al dos per cent (2%) de la taxació respectiva.  
  
Les unions d'empresaris es regixen pel que preveuen l'article 59 i concordants del Reial Decret Legislatiu 3/2011, de 14 de novembre, que aprova el text refós de la Llei de Contractes del Sector Públic.  
  
Per a acreditar la solvència econòmica, financera, professional i tècnica, segons les obligacions que assumix el licitador, i d'acord amb els articles 62 i 64 del Reial Decret Legislatiu 3/2011, de 14 de novembre, que aprova el text refós de la Llei de Contractes del Sector Públic, s'ha d'acreditar:   
8.1. Experiència no inferior a cinc (5) anys en activitats d'aprofitament forestal.  
8.2. Experiència no inferior a tres (3) anys en activitats de tractament de la biomassa forestal destinada a valorització energètica.  
8.3. Disposar de maquinària especifica, personal capacitat i instal·lacions d'emmagatzematge i tractament de biomassa suficients per a dur a terme les activitats objecte de licitació amb les condicions establides en els plecs.  
8.4. Disposar de les autoritzacions autonòmiques que habiliten per a l'arreplega i el transport de productes i residus associats directament a l'aprofitament forestal, així com les instal·lacions d'emmagatzematge i tractament de biomassa forestal.  
8.5. Disposar de les certificats RFG 6849, ISO 14525 i OHSAS 18340.  
8.6. Certificat de gestió forestal sostenible que garantisca la gestió responsable de la forest i la traçabilitat dels productes.   
8.7. Declaració jurada del licitador d'iniciar els tràmits administratius, en els cinc (5) primers anys des de l'adjudicació, per a la instal·lació d'una central de valorització energètica de biomassa per a la generació d'energia elèctrica d'una potència nominal superior a 1 MW, havent d'acreditar la disponibilitat d'un punt de connexió del gestor de la xarxa de transport o distribució d'energia elèctrica.  
8.8. Declaració jurada del licitador d'ubicar un centre de control, logística, vigilància, investigació o formació destinat a la gestió integral de la forest.  
9. Proposicions  
En la sol·licitud s'ha d'indicar clarament la muntanya per a la qual es licita i el licitador i, en l'interior, es presenten dos sobres tancats, A i B.  
9.1. Sobre A: documentació administrativa. En el cas de presentar ofertes per a diverses forests, és suficient un sol exemplar de sobre A per a totes les ofertes.  
Ha de contindre la documentació següent:  
9.1.1 Document que acredite la personalitat jurídica del licitador i, si és el cas, la representació del sotasignat de la proposició, així com el compliment de les condicions de solvència econòmica, financera, tècnica i professional.  
9.1.2. Declaració jurada en la qual el licitador firme, sota la seua responsabilitat, que no es troba inclòs en cap cas d'incapacitat o incompatibilitat dels que preveuen la Llei de Contractes del Sector Públic i totes les normes que la despleguen, que es troba així mateix al corrent de les obligacions tributàries i de pagaments a la Seguretat Social, d'acord amb l'article 61 del Reial Decret Legislatiu 3/2011, segons el model que s'adjunta a este anunci com a annex I.  
9.2. Sobre B: oferta econòmica  
Ha de contindre només la proposició econòmica, d'acord amb el model que s'adjunta com a annex II, que haurà de ser degudament omplit, i sempre ha de superar el preu mínim de taxació de la forest que figura en l'annex III.  
10. Lloc i termini de presentació de les ofertes  
El termini per a la presentació de les ofertes és de 15 dies naturals comptador des de l'endemà de la publicació d'este anunci en el Diari Oficial de la Comunitat Valenciana.  
Els sol·licitants han de presentar l'oferta i la documentació en un sobre tancat adreçat al director territorial de la Conselleria d'Infraestructures, Territori i Medi Ambient, de qualsevol de les maneres previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Igualment, les ofertes es poden enviar per correu certificat, havent de justificar el licitador la data d'imposició de l'enviament en les oficines de Correos i anunciar a l'òrgan de contractació l'oferta per mitjà de tèlex, telegrama o telefax en el mateix dia.  
Sense la concurrència d'estos requisits, l'oferta no s'admetrà, si és rebuda per l'òrgan de contractació després de la data d'acabament del termini assenyalat en l'anunci. No obstant això, si, quan hagen transcorregut deu dies naturals des de la data indicada, no s'ha rebut l'oferta, no serà admesa en cap cas.  
No s'acceptaran les proposicions que tinguen omissions, errades o ratlles que impedisquen conéixer clarament tot el que l'Administració estime fonamental per a l'oferta.  
11. Lloc i data de celebració  
La subhasta se celebrarà el sèptim dia hàbil posterior a l'acabament del termini de presentació d'ofertes, a les 11.00 hores, en la Direcció Territorial de València de la Conselleria d'Infraestructures, Territori i Medi Ambient, situada en el carrer de Gregori Gea, 27, de València.   
Si resulta deserta la primera subhasta, se celebrarà la segona, amb el mateix tipus de taxació i condicions, deu dies després, sense avís previ. En cas de resultar desertes les dos subhastes, correspon a la Direcció Territorial de València de la Conselleria d'Infraestructures, Territori i Medi Ambient licitar-la novament.  
12. Execució de l'aprofitament  
Per a l'execució de l'aprofitament, la persona adjudicatària s'ha d'atindre al que disposa el plec general de condicions facultatives esmentat més amunt i al plec de condicions tecnicofacultatives per a l'aprofitament de fusta, caça, pastures i altres de la forest, elaborat per la Direcció Territorial de València, que ha de ser ben firmat per l'adjudicatari de cada muntanya.  
13. Causes de resolució del contracte  
Les causes de resolució dels contractes són, d'acord amb l'article 223 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, les que s'indiquen a continuació:  
13.1. La mort o incapacitat sobrevinguda de l'adjudicatari individual o l'extinció de la personalitat jurídica de la societat adjudicatària, sense perjuí del que preveu l'article 85.  
13.2. La declaració de concurs o la declaració d'insolvència en qualsevol altre procediment.  
13.3. L'acord mutu entre l'Administració i l'adjudicatari.  
13.4. La demora en el compliment dels terminis per part de l'adjudicatari i l'incompliment del termini assenyalat.   
13.5. La falta d'adequació al que establix el plec de condicions tecnicofacultatives per a l'aprofitament, especificades en l'apartat de clàusules de rescissió.  
13.6. L'abandó de l'execució del contracte per part de l'empresa adjudicatària. S'entén produït l'abandó quan no hi haja cap execució o la que se'n faça siga manifestament insuficient. En estos casos, a la vista de l'informe de la Secció Forestal i de la importància mediambiental que tinga l'execució de l'aprofitament, l'òrgan de contractació pot actuar, si ho estima procedent, optant per la concessió d'un termini per a la represa amb els mitjans exigibles o per la resolució del contracte.  
  
13.7. La comissió d'infraccions greus o molt greus de la normativa mediambiental, amb independència de les sancions que hi figuren.  
  
13.8. La falta d'esmena, en el termini atorgat en l'acte de conformitat, dels defectes observats en el terreny objecte de l'aprofitament.  
13.9. L'execució incorrecta de l'aprofitament, tant durant l'execució com en l'acte de conformitat, quan s'observen danys en la massa forestal.  
13.10. La falta d'inici de l'execució del contracte en el termini màxim reflectit, quan siga motivada per incompliment injustificat del contractista.  
Les causes de resolució exposades es consideren incompliments essencials del contracte imputables al contractista, de les quals resulta procedent la confiscació de la garantia i la indemnització dels danys i perjuís ocasionats, en la quantitat en què excedisquen l'import de la garantia confiscada  
14. Garantía definitiva  
L'adjudicatari de la concessió ha de constituir una fiança definitiva igual al 10 % de l'import del cànon anual que resulte en la subhasta.  
15. Tribunals  
Els litigis derivats d'este contracte s'entenen sempre sotmesos als tribunals competents amb jurisdicció a València.  
16. Supletori  
En allò que no preveu este plec, caldrà ajustar-se al que disposa la Reial Decret Legislatiu 3/2011, de 14 de novembre, que aprova el text refós de la Llei de Contractes del Sector Públic.  
  
València, 19 de desembre 2012.- El director territorial: Vicente Collado Capilla.  
  
  
ANNEX I  
  
MODEL DE DECLARACIÓ JURADA  
(INCOMPATIBILITAT O INCAPACITAT)  
  
(Nom) ???, major d'edat, amb DNI/NIF núm. ???, expedit a ???, amb domicili a ???, declara sota jurament que no es trobar sotmés/esa a cap de les incapacitats, incompatibilitats i prohibicions que preveu la Llei de Contractes del Sector Públic, i que es troba, també, al corrent del compliment de les obligacions tributàries i amb la Seguretat Social imposades per les disposicions vigents.  
  
  
(Lloc, data i firma del proponent)  
  
  
  
ANNEX II  
  
MODEL DE PROPOSICIÓ  
  
(Nom) ???, major d'edat, amb DNI/NIF núm. ???, expedit a ???, amb domicili a ???, en nom propi o en representació d ???, assabentat dels plecs de condicions tecnicofacultatives i econòmiques administratives, per a contractar per mitjà de la subhasta l'aprofitament forestal ubicat en la forest d'utilitat pública número ???, denominat ???, es compromet a satisfer la quantitat de ??- - (en número i lletra), i a complir exactament totes les determinacions que consignen estos plecs.  
  
(Lloc, data i firma del proponent)  
  
  
  
Annex III  
  
  
  
  
  
  
\* \* \* \* \*  
  
  
ANEXO III  
  
